Քերիմը շուրջը նայեց։ Շապիկի բացվածքում երևում էին նրա կուրծքը ծածկող խիտ մազերը, որոնք բարձրանում էին մինչև պարանոց։ Նա ծոցից հանեց ութ տակ ծալված հաստ մի թուղթ։ Դա հայտարարություն էր։ Հալիդեն արաբական տառերը չգիտեր, սակայն սպայի լուսանկարը գրավեց նրա ուշադրությունր։ Նա աչքերին մոտեցրեց հայտարարությունը, որպեսզի համոզվեր, որ կոպի վրա երևացող խալը ընդամենը վատ տպագրության հետևանք էր։ Իրենց վիրավորը նման նշան ուներ աչքի վրա։ Գլխի ձևը... ականջները... շրթունքները... կզակի ուղղահայաց փոսիկը...